《题赠笔生王纯与径山愚庵及公同赋》
明代·虞堪

王郎缚笔住湖州，翰墨场中得纵游。心力尽于初画妙，眼睛全在一毫头。

青春好树流莺啭，白月空山老兔愁。直到玉堂挥翰手，新翻落墨为渠优。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。